Diari Oficial de la Generalitat Valenciana


Sumari del DOGV 5567, del 31-07-2007 (2007/10446)

RESOLUCIÓ de 25 de juliol de 2007, de la Direcció General d'Ordenació i Centres Docents i la Direcció General de Personal, per la qual es prorroga i completa per al curs 2007/2008 la Resolució, de 15 de juny de 2001, completada per la Resolució de 26 de juny de 2002, per la Resolució de 9 de juliol de 2003, la Resolució de 29 de juny de 2004, la Resolució de 6 de juliol de 2005 i per la Resolució de 15 de juny de 2006, per les quals es dicten i aproven instruccions per a l'organització i funcionament dels col·legis d'Educació Infantil i Primària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5567

Data del DOGV
:   31-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10763


Data del document
:   25-07-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * organització de l'ensenyament
    * ensenyament primari
    * centre d'ensenyament
    * educació preescolar
    * legislació escolar

RESOLUCIÓ de 25 de juliol de 2007, de la Direcció General d'Ordenació i Centres Docents i la Direcció General de Personal, per la qual es prorroga i completa per al curs 2007/2008 la Resolució, de 15 de juny de 2001, completada per la Resolució de 26 de juny de 2002, per la Resolució de 9 de juliol de 2003, la Resolució de 29 de juny de 2004, la Resolució de 6 de juliol de 2005 i per la Resolució de 15 de juny de 2006, per les quals es dicten i aproven instruccions per a l'organització i funcionament dels col·legis d'Educació Infantil i Primària. [2007/10505]  
El Reial Decret 806/2006, de 30 de juny (BOE 14 de juliol), pel qual s'aprova el calendari d'aplicació de la nova ordenació del sistema educatiu, establit per la Llei 2/2006, de 3 de maig, d'Educació, establix les dates en què s'implantaran les ensenyances corresponents a l'Educació Infantil i Educació Primària.   
Atés que la nova ordenació del sistema educatiu modifica parcialment per als cursos 1r i 2n d'Educació primària el marc establit per al curs escolar 2007-2008 en les Escoles d'Educació Infantil i en els Col·legis d'Educació Primària i en els Col·legis d'Educació Infantil i Primària.  
En virtut de les competències establides en el Decret 92/2007, de 6 de juliol, del Consell, pel qual s'establix l'estructura bàsica de la Presidència i de les conselleries de la Generalitat (DOCV, 9 de juliol), estes direccions generals estimen convenient dictar les següents:  
Instruccions  
Ú  
Es prorroga per al curs 2007-2008, la Resolució de 21 de juliol 1997 (DOGV 31.07.97) modificada i completada per les Resolucions de 20 de juliol de 1998 (DOGV 28.07.98), 28 de juny de 1999 (DOGV 13.07.99), 29 de juny de 2000 (DOGV 10.07.2000), 15 de juny de 2001(DOGV 29.06.2001), 26 de juny de 2002 (DOGV 11.07.2002), de 9 de juliol de 2003 (DOGV 18.07.2003), 29 de juny de 2004 (DOGV 07.2004), per la Resolució de 6 de juliol de 2005 (DOGV 14.07.2005), i la Resolució de 15 de juny de 2006 (DOGV 29.06.2006), per les que s'aproven instruccions per a l'organització i funcionament del curs 2007-2008, amb les excepcions que s'indiquen a continuació.   
Dos  
Totes les referències que en les mencionades resolucions figuren corresponents als cursos 1997/98, 1998/99, 1999/2000, 2000/2001, 2001/2002, 2002/2003, 2003/2004, 2004/2005, 2005/2006, i 2006/2007 s'entenen referides al curs 2007/2008, amb les excepcions que s'indiquen a continuació.   
Tres  
D'acord amb l'article 5 del Reial Decret 806/2006, de 30 de juny, d'implantació de la nova ordenació del sistema educatiu, l'any acadèmic 2007-2008, s'implantaran, amb caràcter general, les ensenyances corresponents als cursos 1r i 2n. de l'educació primària regulada per la Llei Orgànica 2/2006, de 3 de maig, d'Educació i deixaran d'impartir-se les ensenyances corresponents als cursos 1r i 2n curs regulades per la Llei Orgànica 1/1990, de 3 d'octubre, d'Ordenació de Sistema Educatiu.  
Quatre  
Per als centres d'educació primària que impartisquen transitòriament els dos primers cursos d'educació secundària obligatòria es seguirà la instrucció següent:  
Primer curs d'ESO. Implantació:  
D'acord amb l'article 8 del Reial Decret 806/2006, de 30 de juny, pel que s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació, l'any acadèmic 2007-2008 s'implantaran, amb caràcter general, les ensenyances corresponents als cursos 1r i 3r d'educació secundària obligatòria regulats per la dita Llei i deixaran d'impartir-se les ensenyances corresponents als cursos 1r i 3r d'educació secundària obligatòria regulats per la Llei Orgànica 1/1990, de 3 d'octubre, d'Ordenació General del Sistema Educatiu.  
València, 25 de juliol de 2007. El director general d'Ordenació i Centres Docents: Josep Vicent Felip i Monlleó. El director general de Personal: David Barelles Adsuara.